CELEX: 62021CN0729
Language: et
Date: 2021-12-01 00:00:00
Title: Kohtuasi C-729/21: Eelotsusetaotlus, mille on esitanud Naczelny Sąd Administracyjny (Poola) 1. detsembril 2021 – W. Sp. z o. o. versus Dyrektor Izby Administracji Skarbowej w Łodzi

21.3.2022   
            
            
               ET
            
            
               Euroopa Liidu Teataja
            
            
               C 128/6
            
         
      Eelotsusetaotlus, mille on esitanud Naczelny Sąd Administracyjny (Poola) 1. detsembril 2021 – W. Sp. z o. o. versus Dyrektor Izby Administracji Skarbowej w Łodzi
      (Kohtuasi C-729/21)
      (2022/C 128/08)
      Kohtumenetluse keel: poola
      
         Eelotsusetaotluse esitanud kohus
      
      Naczelny Sąd Administracyjny
      
         Põhikohtuasja pooled
      
      
         Kassaator: W. Sp. z o. o.
      
         Vastustajad kassatsioonimenetluses: Dyrektor Izby Administracji Skarbowej w Łodzi
      
         Eelotsuse küsimused
      
      
                  1.
               
               
                  Kas Euroopa Liidu käibemaksualaseid õigusnorme tuleks tõlgendada nii, et lubatud on liikmesriigi sellise õigusnormi kohaldamine, nagu seda on 11. märtsi 2004. aasta käibemaksuseaduse (Dz. U. 2021, jrk nr 685; edaspidi „käibemaksuseadus“) artikli 6 lõige 1, mis vabastab käibemaksust ettevõttest moodustatud üksuse müügi, seadmata sellise erandi kohaldamist sõltuvusse tingimusest, millele on viidatud nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi (1) (ELT 2006, L 347, lk 1, muudetud) artiklis 19, ehk sellest, kas ostja on müüja õigusjärglane?
               
            
                  2.
               
               
                  Kui vastus esimesele küsimusele on jaatav, siis kas käibemaksuseaduse artikli 6 punktis 1 nimetatud erandi kohaldamiseks tuleb üle anda kõik müüja varast sellisel viisil moodustatud üksuse varad ning selles valdkonnas toimuv muudatus (eelkõige kindlustus- ja varahalduslepingute üle andmata jätmine) tähendab, et on toimunud käibemaksuga maksustatav kaubatarne?
               
            
         (1)  ELT 2006, L 347, lk 1.